钦定古今图书集成/历象汇编/岁功典/第008卷 > 《四时词拟徐陵用今体次东坡旧韵》
## 钦定古今图书集成/历象汇编/岁功典/第008卷 > 《四时词拟徐陵用今体次东坡旧韵》

李之仪

红绿枝头自开落，薄日低云天一幕。可堪困绪尚眠
蚕，未拟赏心摧破萼。宝环半脱畏侵肌，百刻萦香竟
属谁。旋制称身官样窄，慵看架上去年衣。

《蜀葵》易过红榴永，鳞鳞莹角波纹冷。水光暗透玉枕
凉，扇影风摇深院静。无言一向几回颦，品尽幺弦竟
不匀。空被梁间偷眼燕，黄蜂元是窃香人。

画图展尽潇湘绿，窈窕新词写《啼竹》。薄衾笑拂又经
年，已报莎鸡入重屋。渐施帘幕作深扃，时看明河步
广庭。旋索罗衣防露下，隔墙闻叫侍儿声。

“休愿车轮生四角，莫向金尊嫌酒薄。”门外风号雁阵
低，拥衾同看残灯落。辘轳敲冻惊栖雅，睡红笑引胭
脂霞。未拟雕笼问鹦鹉，先投宿酒敌霜花。